CELEX: C2007/283/31
Language: et
Date: 2007-11-24 00:00:00
Title: Kohtuasi C-416/07: 11. septembril 2007 esitatud hagi — Euroopa Ühenduste Komisjon versus Kreeka Vabariik

24.11.2007   
            
            
               ET
            
            
               Euroopa Liidu Teataja
            
            
               C 283/16
            
         11. septembril 2007 esitatud hagi — Euroopa Ühenduste Komisjon versus Kreeka Vabariik
   (Kohtuasi C-416/07)
   (2007/C 283/31)
   Kohtumenetluse keel: kreeka
   Pooled
   
      Hageja: Euroopa Ühenduste Komisjon (esindajad: Eleni Tserepa-Lacombe ja F. Erlbacher)
   
      Kostja: Kreeka Vabariik
   Hageja nõuded
   Komisjon palub Euroopa Kohtul tuvastada, et:
   
               1.
            
            
               jättes võtmata vajalikud meetmed, et:
               
                           —
                        
                        
                           igal loomade vedajal oleks pädeva asutuse luba ja et ta oleks registreeritud viisil, mis võimaldab pädeval asutusel teda kiiresti identifitseerida, eriti nende eeskirjade rikkumise korral, mis käsitlevad loomade heaolu vedamise ajal,
                        
                     
                           —
                        
                        
                           pädevad asutused saaksid kohustuslikus korras kontrollida teekonnaplaane/teekonnalehti,
                        
                     
                           —
                        
                        
                           sadamates või nende läheduses oleks loomadele pärast nende mahalaadimist puhkekohad ette nähtud,
                        
                     
                           —
                        
                        
                           tagada transpordivahendite ja loomade tõhus kontroll,
                        
                     
                           —
                        
                        
                           määrata sätete, mis käsitlevad loomade kaitset vedamise ajal, korduva ja tõsise rikkumise eest tõhusad, proportsionaalsed ja hoiatavad karistused,
                        
                     on Kreeka Vabariik rikkunud nõukogu 19. novembri 1991. aasta direktiivi 91/628/EMÜ, mis käsitleb loomade kaitset vedamise ajal ja millega muudetakse direktiive 90/425/EMÜ ja 91/496/EMÜ (1), artikli 5 A osa lõike 1 punkti a alapunktidest i ja ii, artikli 5 A osa lõike 2 punktist b, artikli 5 A osa lõike 2 punkti d alapunkti i esimesest taandest, artiklitest 8, 9 ja artikli 18 lõikest 2 ning kõnesoleva direktiivi VII peatüki punkti 7 alapunktist b tulenevaid kohustusi, samuti pärast 5. jaanuari 2007 nõukogu 22. detsembri 2004. aasta määruse (EÜ) nr 1/2005, mis käsitleb loomade kaitset vedamise ja sellega seonduvate toimingute ajal ning millega muudetakse direktiive 64/432/EMÜ ja 93/119/EÜ ning määrust (EÜ) nr 1255/97 (2), artikli 5 lõikest 4, artikli 6 lõikest 1, artikli 13 lõigetest 3 ja 4, artikli 15 lõikest 1, artiklitest 25 ja 26 ning artikli 27 lõikest 1 tulenevaid kohustusi;
            
         
               2.
            
            
               jättes võtmata vajalikud meetmed, et:
               
                           —
                        
                        
                           tagada eeskirjade täitmine, mis käsitlevad loomade uimastamist tapmisel, ja
                        
                     
                           —
                        
                        
                           tagada tapamajade piisav inspekteerimine ja kontroll,
                        
                     on Kreeka Vabariik rikkunud nõukogu 22. detsembri 1993. aasta direktiivi 93/119/EÜ loomade kaitse kohta tapmisel või surmamisel (3) artiklist 3, artikli 5 lõike 1 punktist d, artikli 6 lõikest 1 ja artiklist 8 tulenevaid kohustusi.
            
         
               3.
            
            
               Mõista kohtukulud välja Kreeka Vabariigilt.
            
         Väited ja peamised argumendid
   Komisjon väidab käesolevas hagis, et Kreeka Vabariik ei ole rakendanud nõuetekohaselt teatavaid õigusnorme loomade kaitse kohta vedamisel ja tapmisel.
   Komisjon palub Euroopa Kohtul tuvastada, et kuna Kreeka Vabariik ei ole võtnud vajalikke õigus- ja haldusnorme nõukogu 19. novembri 1991. aasta direktiivi 91/628/EMÜ, mis käsitleb loomade kaitset vedamise ajal ja millega muudetakse direktiive 90/425/EMÜ ja 91/496/EMÜ, artikli 5 A osa lõike 1 punkti a alapunktides i ja ii, artikli 5 A osa lõike 2 punktis b, artikli 5 A osa lõike 2 punkti d alapunkti i esimeses taandes, artiklites 8, 9 ja artikli 18 lõikes 2 ning nimetatud direktiivi VII peatüki punkti 7 alapunktis b, samuti pärast 5. jaanuari 2007 nõukogu 22. detsembri 2004. aasta määruse (EÜ) nr 1/2005, mis käsitleb loomade kaitset vedamise ja sellega seonduvate toimingute ajal ning millega muudetakse direktiive 64/432/EMÜ ja 93/119/EÜ ning määrust (EÜ) nr 1255/97, artikli 5 lõikes 4, artikli 6 lõikes 1, artikli 13 lõigetes 3 ja 4, artikli 15 lõikes 1, artiklites 25 ja 26 ning artikli 27 lõikes 1 sätestatud kohustuste täitmiseks, on Kreeka Vabariik rikkunud nimetatud õigusaktidest tulenevaid kohustusi.
   Veel palub komisjon Euroopa Kohtul tuvastada, et kuna Kreeka Vabariik ei ole võtnud vajalikke õigus- ja haldusnorme nõukogu 22. detsembri 1993. aasta direktiivi 93/119/EÜ loomade kaitse kohta tapmisel või surmamisel artiklis 3, artikli 5 lõike 1 punktis d, artikli 6 lõikes 1 ja artiklis 8 sätestatud kohustuste täitmiseks, on Kreeka Vabariik rikkunud nimetatud õigusaktist tulenevaid kohustusi.
   Komisjon meenutab, et Euroopa Ühenduste Kohtu praktika kohaselt võib liikmesriigi kohustuste rikkumise aluseks olla halduspraktika, mis on vastuolus ühenduse õigusega. Käesolevas hagis ei ole komisjon toetunud vaid ühe konkreetse asjaolu alusel tehtud järeldusele, vaid suurele hulgale juhtumitele, mis veterinaar- ja toiduamet on avastanud ja mis kujutavad endast nende kohustuste järjekindlat ja üldist rikkumist, mis asjaomasel liikmesriigil eelosutatud sätete kohaselt lasuvad.
   Komisjon väidab eelkõige, et Kreeka Vabariik ei ole võtnud kõiki vajalikke meetmeid selleks, et igal loomade vedajal oleks pädeva asutuse luba ja et ta oleks registreeritud viisil, mis võimaldab pädeval asutusel teda kiiresti identifitseerida, eriti nende eeskirjade rikkumise korral, mis käsitlevad loomade heaolu vedamise ajal, et pädevad asutused saaksid kohustuslikus korras kontrollida teekonnaplaane/teekonnalehti, et sadamates või nende läheduses oleks loomadele pärast nende mahalaadimist puhkekohad ette nähtud ning et tagada transpordivahendite ja loomade tõhus kontroll.
   Lisaks väidab komisjon, et Kreeka Vabariik ei ole võtnud kõiki vajalikke meetmeid selleks, et tagada eeskirjade täitmine, mis käsitlevad loomade uimastamist tapmisel, ja tapamajade piisav inspekteerimine ja kontroll.
   Komisjon rõhutab, et nii põhjendatud arvamuses määratud tähtaja lõppemisel kui ka pärast seda tähtaega ning Kreeka ametiasutuste teatavatele jõupingutustele vaatamata ei ole Kreeka Vabariik võtnud kõiki vajalikke meetmeid talle ette heidetud rikkumise heastamiseks. Suurem osa Kreeka ametiasutustele adresseeritud soovitustest on jäetud rakendamata või on rakendatud ebapiisavalt. Peale selle nähtub kontrollkäigu aruannetest eelmainitud meetmete rakendamise osas väga murettekitav olukord.
   
      (1)  EÜT L 340, 11.12.1991, lk 17; ELT eriväljaanne 03/12, lk 133.
   
      (2)  ELT L 3, 5.1.2005, lk 1.
   
      (3)  EÜT L 340, 31.12.1993, lk 21; ELT eriväljaanne 03/15, lk 421.